Na temelju članka 10. stavak 1. Zakona o plaćama u lokalnoj i područnoj (regionalnoj) samoupravi (NN br. 28/10 i 10/2023) i članka 30. Statuta Općine Brestovac (Službeni glasnik Općine Brestovac broj 3/2021 ) , Općinsko vijeće Općine Brestovac na prijedlog Općinskog načelnika na svojoj sjednici održanoj dana 2023. donijelo je

**O D L U K U**

**o izmjenama Odluke o koeficijentima za obračun plaće službenika i namještenika**

**u Jedinstvenom upravnom odjelu Općine Brestovac**

Članak 1.

U Odluci o koeficijentima za obračun plaće službenika i namještenika u Jedinstvenom upravnom odjelu Općine Brestovac (Službeni glasnik Općine Brestovac broj 6/2020,8/2020 i 2/2023 ) u članku 3. koeficijenti pod rednim brojevima 5.,6. i 7. mijenjaju se i glase:

|  |  |  |  |  |  |  |  |
| --- | --- | --- | --- | --- | --- | --- | --- |
| 5. | Referent- komunalni redar | III. | Referent | - | 11 | 1 | 1,50 |
| 6. | Komunalni radnik | IV. | Namještenik II | 2 | 13 | 4 | 1,32 |
| 7. | Spremač-dostavljač | IV. | Namještenik II | 2 | 13 | 1 | 1,32 |

Članak 2.

Koeficijenti određeni u članku 1. ove Odluke primjenjuju se na obračun plaće za mjesec siječanj koja će biti isplaćena u veljači 2024.godine.

Članak 3.

Ova Odluka stupa na snagu osmog dana od dana objave u Službenom glasniku Općine Brestovac.

PREDSJEDNIK OPĆINSKOG VIJEĆA

Tomo Vrhovac

KLASA:

URBROJ:2177/02-01-23-

Brestovac, 2023.g.

OBRAZLOŽENJE

Odlukom o koeficijentima za obračun plaće službenika i namještenika određuju se koeficijenti za obračun plaća službenika i namještenika u Jedinstvenom upravnom odjelu Općine. Zakonom o plaćama u lokalnoj i područnoj (regionalnoj) samoupravi (Narodne novine broj 28/10 ) određeno je da plaću službenika i namještenika u upravnim tijelima jedinice lokalne i područne samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće,uvećan za 0,5 % za svaku navršenu godinu radnog staža.

Uredbom o klasifikaciji radnih mjesta propisani su nazivi radnih mjesta te su radna mjesta svrstana u 13 klasifikacijskih rangova koja su osnova za vrednovanje radnih mjesta.Radna mjesta s klasifikacijskim rangom višeg rednog broja vrednovana su više od radnih mjesta s klasifikacijskim rangom nižeg rednog broja.

Odlukom o koeficijentima za obračun plaće službenika i namještenika u Jedinstvenom upravnom odjelu Općine Brestovac (Službeni glasnik Općine Brestovac broj 6/2020, 8/2020 i 2/2023) utvrđeni su koeficijenti za obračun plaće službenika i namještenika u Jedinstvenom upravnom odjelu Općine Brestovac.

S obzirom na odredbe Zakona o minimalnoj plaći (Narodne novine broj 118/18 i 120/21) i Uredbe o visini minimalne plaće za 2024.godinu (Narodne novine broj 125/23),potrebno je usklađenje plaće za službenike i namještenike najnižih klasifikacijskih rangova.

Odredbe (članci) koji se mijenjaju:

Članak 3.

Koeficijenti iz članka 1. ove Odluke utvrđuju se sukladno odredbama Uredbe o klasifikaciji radnih mjesta službenika i namještenika u lokalnoj i područnoj (regionalnoj) samoupravi (NN br. 74/10. i 125/14.) za svako pojedino mjesto i iznose kako slijedi:

|  |  |  |  |  |  |  |  |
| --- | --- | --- | --- | --- | --- | --- | --- |
| Red  broj | Radno mjesto | Kategorija | Potkategorija | Razina | Klasifikacijski  rang | Broj izvršitelja | Koeficijent |
| 1. | Pročelnik Jedinstvenog upravnog odjela | I. | Glavni rukovoditelj | - | 1 | 1 | 2,25 |
| 2. | Viši referent za opće i administrativne poslove | III. | Viši referent | - | 9 | 1 | 1,85 |
| 3. | Viši referent za komunalno gospodarstvo | III. | Viši referent | - | 9 | 1 | 1,68 |
| 4. | Viši referent za financije,računovodstvo i proračun | III. | Viši referent | - | 9 | 1 | 1,68 |
| 5. | Referent- komunalni redar | III. | Referent | - | 11 | 1 | 1,30 |
| 6. | Komunalni radnik | IV. | Namještenik II | 2 | 13 | 4 | 1,20 |
| 7. | Spremač-dostavljač | IV. | Namještenik II | 2 | 13 | 1 | 1,18 |